สวัสดีค่ะ วิวจากแชนแนล Point of View ค่ะ
เห็นฉากหลังแบบนี้
น่าจะพอเดาได้นะคะ ว่าวิวถ่ายคลิปนอกสถานที่อีกแล้ว
เพราะนี่คือรายการ View on Tour ค่ะ
[เสียงนกร้อง]
ซึ่งวันนี้นะคะ เรามาไกลถึงจังหวัดอยุธยาอีกรอบนึงนะคะ
ตอนนี้เราอยู่ที่วัดสมณโกศ
หรือว่าวัดสมณโกฏฐารามค่ะ
วัดนี้นะคะ เป็นวัดที่มีความสำคัญอย่างยิ่ง และก็เป็นวัดที่คนไม่ค่อยรู้จักกันค่ะ
อยากรู้แมะว่า วัดนี้สำคัญยังไง
ไปฟังกันเลยค่ะ
ถ้าอยากรู้นะคะว่าวัดนี้มีความสำคัญยังไง
ต้องไม่ดูที่ชื่อปัจจุบันที่เรารู้จักค่ะ
คือไม่ใช่วัดสมณโกศหรือไม่ใช่วัดสมณโกฏฐาราม
หรืออะไรทั้งสิ้น
แต่ต้องไปดูชื่อเล่นของวัดนี้ที่รู้จักกันในสมัยอยุธยาค่ะ
สมัยอยุธยาเนี่ย วัดนี้มีชื่อว่า
วัดพระยาพระคลัง
พระยาพระคลัง ตำแหน่งคุ้น ๆ มั้ยคะ
คือจริง ๆ แล้วเนี่ย วัดเนี้ยมีความสำคัญมาก
คือเป็นวัดเก่าแก่ตั้งแต่แบบสมัยอยุธยาตอนต้นเลยทีเดียวนะ
ซึ่งในสมัยอยุธยาตอนต้นก็มีประวัติมาว่า
ก่อตั้งวัดนี้มีปรากฏในพงศาวดารในต่าง ๆ นานา
รวมถึงมีบางส่วนเนี่ยกล่าวไว้ว่า
พระบิดาของพระเจ้าอู่ทอง ซึ่งเป็นคนก่อตั้งกรุงศรีอยุธยาเนี่ย
ก็มาบวชที่วัดนี้เช่นเดียวกันค่ะ
แต่ว่าวัดเนี้ยกลับมารุ่งเรืองอีกครั้งนึง
ศิลปะต่าง ๆ ที่เราเห็นอยู่เนี่ยนะ
จะเป็นศิลปะแบบอยุธยาตอนกลาง
เพราะว่ามีคนสำคัญค่ะ มาบูรณะวัดนี้
ก็คือเจ้าพระยาโกษาธิบดี (ปาน) และเจ้าพระยาโกษาธิบดี (เหล็ก) นั่นเอง
คือเดินทางไปรบที่เชียงใหม่ หลังจากที่กลับมาแล้ว
ก็มาบูรณะปฏิสังขรวัดนี้นะคะ ดังนั้นวัดจึงถือเป็นวัดประจำตระกูล
ของเจ้าพระยาโกษาธิบดี (ปาน) และเจ้าพระยาโกษาธิบดี (เหล็ก) ค่ะ
นั่นก็เป็นสาเหตุที่ทำให้วัดนี้ได้รับชื่อเล่นว่า
วัดพระยาคลัง นั่นเองค่ะ
วัดสมณโกศหรือวัดสมณโกฏฐารามเนี่ยนะคะ
เราก็เชื่อกันว่าสร้างขึ้นตั้งแต่ก่อนสมัยอยุธยาค่ะ
เพราะว่าพงศาวดารเหนือนะคะ
กล่าวถึงพระบรมราชาองค์นึงค่ะ
ซึ่งมาผนวชอยู่ที่วัดนี้นะคะ
เมื่อเทียบจากปีศักราช นู่นนี่นั่นนะคะ ก็พอจะสรุปได้ว่า
พระบรมราชาองค์เนี้ยคือพระบิดาของสมเด็จพระรามาธิบดีที่ 1
หรือว่าพระเจ้าอู่ท่อง ปฐมกษัตริย์ของกรุงศรีอยุธยานั่นเองค่ะ
แน่นอนว่า
พระบิดาของปฐมกษัตริย์มาบวชที่วัดนี้ แปลว่าวัดนี้เคยเป็นวัดสำคัญอย่างยิ่งเลยค่ะ
ส่วนในสมัยอยุธยาตอนปลายค่ะ ก็มีจดหมายเหตุแกมป์เฟอร์ (Kaempfer) นะคะ
ซึ่งเป็นบันทึกของเองเงิลแบร์ท เคมพ์เฟอร์ (Engelbert Kaempfer) นะคะ นายแพทย์ชาวเยอรมัน
ประจำคณะทูตของบริษัทอีสต์อินเดีย (Honourable East India Company)
ก็เขียนไว้อย่างงดงามเลยค่ะว่า
มีวัดที่น่าสนใจในอยุธยาอยู่ 2 วัดด้วยกัน ได้แก่
เจดีย์ภูเขาทองกับวัดพระยาพระคลังนี่แหละค่ะ
ถ้าเรามาเที่ยวที่วัดนี้นะคะ นอกจากเจดีย์ทั่วไปที่เราเห็นกัน
เราก็จะเจอกับสิ่งสำคัญมากมาย
แม้ว่าจะเป็นวัดที่แบบคนไม่ค่อยรู้จักเลยนะ
มา ๆ ตามมาดูกันดีกว่า
ถ้าเราเดินออกมาจากหน้าพระอุโบสถนะคะ เราก็จะเจอ
สิ่งที่น่าสนใจของวัดนี้ค่ะ ก็คือนี่เลย
เป็นศาลสองศาล ประกบอยู่ด้านข้างพระพุทธรูปนะคะ
ก็คือ
ศาลของเจ้าพระยาโกษาธิบดี (ปาน)
และศาลของเจ้าพระยาโกษาธิบดี (เหล็ก) นั่นเองค่ะ
ก็สามารถมาไหว้กันได้ที่นี่เลยนะคะ
ศาลนี่นะคะ ก็จะอยู่ประกบสองด้านของพระพุทธรูปองค์ใหญ่ที่อยู่ด้านหน้าวัดเลยค่ะ
สามารถมาเยี่ยมชมกันได้นะคะ
เท่านั้นยังไม่พอ คิดว่าวัดนี้มีความสำคัญแค่นี้รึเปล่าคะ
จริง ๆ แล้วด้านหลังวัดมีสิ่งที่น่าสนใจอีกสิ่งหนึ่งนะคะ
เดี๋ยววิวจะพาไปดูกันค่ะ
จุดที่น่าสนใจอีกจุดหนึ่งของวัดนี้นะคะ ก็คือ
พระบรมรูปของพระเจ้าตากสินนั่นเองค่ะ
เพราะว่าที่นี่นะคะ เป็นที่ที่พระองค์เคยมาจำพรรษา
อยู่ในสมัยอยุธยานะ
ตอนที่พระองค์มาบวชเรียน จำพรรษาอยู่ที่ วัดแห่งนี้นะคะ
หลังจากที่จำพรรษาในระยะหนึ่ง
ก็มีปฏิบัติธรรมมีอะไร จนกระทั่งท่านสึกออกไปรับราชการ
ในที่สุดค่ะ ดังนั้นที่นี่ก็เลย
มีพระบรมรูปของพระเจ้าตากสิน สามารถมาสักการะกันได้ค่ะ
วัดนี้นะคะ ก็ถือเป็นวัดสำคัญอีกแห่งนึง
ของจังหวัดอยุธยาที่หลาย ๆ คนน่าจะไม่รู้จักกัน
ก็สามารถลองมาเที่ยวกันได้ค่ะ เพราะว่าวัดนี้นะคะ
อยู่ใกล้กับวัดกุฎีดาวที่เป็นที่ถ่ายทำเรื่องพิศวาสใช่แมะ
และก็อยู่ใกล้วัดมเหยงคณ์ ซึ่งวัดมเหยงคณ์นี่ก็
เป็นวัดแบบฝ่ายใน คือเป็นวัดที่ผู้หญิงสร้างนะ
ก็จะมีความสวยงามอีกแบบนึง น่าไปเหมือนกันค่ะ
คลิปนี้ก็พาเที่ยวแบบสั้น ๆ นะคะ ถ้าใครชื่นชอบคลิปนี้
อย่าลืมกดไลก์เป็นกำลังใจให้วิว และก็กดแชร์เพื่อชวนเพื่อน ๆ มาดูด้วยกันค่ะ
ไม่อยากพลาดคลิปวิดีโอใหม่ ๆ นะคะ อยากลืมกดปุ่ม Subscribe ค่ะ
Subscribe เสร็จแล้ว กดปุ่มกระดิ่งเล็ก ๆ ด้วยนะคะ
มันจะได้แจ้งเตือนทุกครั้งเลยที่วิวอัปคลิปใหม่ค่ะ
และพบกันใหม่โอกาสหน้านะคะ บ๊ายบาย~ สวัสดีค่ะ